VENDIM
Nr. 220, datë 27.10.2021

MBI FILLIMIN E PROCEDURËS PËR SHQYRTIMIN E KËRKESËS SË SHOQËRISË “NOA ENERGY TRADE” SHPK, PËR LICENCIM NË VEPRIMTARINË E FURNIZIMIT TË ENERGJISË ELEKTRIKE

Në mbështetje të nenit 16 dhe nenit 37, pika 2, germa “ç”, të ligjit nr. 43/2015, “Për sektorin e energjisë elektrike”, të ndryshuar; të nenit 4, pika 1, germa “d”, nenit 5, pika 1, germa “d” dhe nenit 10, pikat 1 dhe 3, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, të miratuar me vendimin e Bordit të ERE-s nr. 109, datë 29.6.2016, si dhe të nenit 19, pika 1, germa “a”, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i Entit Rregullator të Energjisë (ERE), në mbledhjen e tij të datës 27.10.2021, mbasi shqyrtoi relacionin e përgatitur me nr. 136/3 prot., datë 18.10.2021, nga Drejtoria e Licencimit, Autorizimeve dhe Mbikëqyrjes, “Mbi fillimin e procedurës për shqyrtimin e kërkesës së shoqërisë ‘Noa Energy Trade’ sh.p.k., për licencim në veprimtarinë e furnizimit të energjisë elektrike”,
konstatoi se: 
- Shoqëria “Noa Energy Trade” sh.p.k., me shkresën nr. 253 prot., datë 14.10.2021, protokolluar në ERE me nr. 1001 prot., datë 14.10.2021, ka paraqitur kërkesën për licencim në veprimtarinë e furnizimit të energjisë elektrike.
- Shoqëria ka kryer pagesën e regjistrimit për aplikim, për licencim në veprimtarinë e furnizimit të energjisë elektrike, sipas aneksit A, të “Rregullores për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”.
- Aplikimi i shoqërisë “Noa Energy Trade” sh.p.k., plotëson pjesërisht kërkesat e parashikuara nga ERE, në “Rregulloren për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”, si më poshtë: 
- formati i aplikimit (neni 9, pika 1, germat “a” dhe “b”), plotësuar;
- dokumentacioni financiar dhe fiskal (neni 9, pika 3, germat: “a”, “c” dhe “d”), plotësuar;
- dokumentacioni teknik për aktivitetin e furnizimit të energjisë elektrike (neni 9, pika 4.7, germat: “c”, “d”, “g”), plotësuar.
Në lidhje me mungesën e dokumentacionit, që ka të bëjë me:
- formatin dhe dokumentacionin për aplikim neni 9, pika 1, germa “c” (të dhëna për aplikuesin);
- dokumentacionin juridik, administrativ dhe pronësor neni 9, pika 2, germat “a” dhe “b” (akti i themelimit dhe statuti), germa “c” (vërtetim për regjistrimin dhe ekstrakti historik nga Qendra Kombëtare e Biznesit (QKB)), germa “d” (vërtetim nga prokuroria dhe gjykata) dhe germa “e” (struktura e ndërtimit të shoqërisë);
- dokumentacionin financiar dhe fiskal, neni 9, pika 3, germa “b” (paraqitje bilanci financiar i tre viteve të fundit);
- dokumentacionin teknik për aktivitetin e furnizimit të energjisë elektrike, neni 9, pika 4.7, germa “a” (të dhëna për sigurimin e energjisë elektrike për furnizimin e klientëve), germa “b” (kapitali financiar i shprehur në vlera financiare), germa “e” (sistemi IT), germa “h” (të dhënat për klientët dhe energjinë e furnizuar), germa “i” (niveli i tensionit dhe mënyra e realizimit të matjes për klientët), do të njoftohet subjekti që, në bazë të nenit 11, pika 1, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, t’i paraqesë ato brenda afateve.
Për gjithë sa më sipër, Bordi i ERE-s

VENDOSI:

[bookmark: _GoBack]1. Të fillojë procedurën për shqyrtimin e kërkesës së shoqërisë “Noa Energy Trade” sh.p.k. për licencim në veprimtarinë e furnizimit të energjisë elektrike, për një afat 5-vjeçar. 
2. Drejtoria e Licencimit, Autorizimeve dhe Mbikëqyrjes të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare.
Ky vendim botohet në Fletoren Zyrtare.

